ЮБІЛЕЙ Беларускай дзяржаўнай сельскагаспадарчай акадэміі, які адзначаўся ў верасні, удвая быў знамянальным для прафесара Эдуарда ПЯТРОВІЧА. Шэсцьдзясят гадоў таму вераснёўскім днём ён стаў студэнтам агранамічнага факультэта аграрнай навучальнай установы, адной са старэйшых у Еўропе. Пасля атрымання дыплома вучонага агранома працаваў галоўным спецыялістам у гаспадарках, узначальваў Крычаўскі райвыканкам і Кіраўскі райкам партыі, загадваў сельгасаддзелам Магілёўскага абкама партыі, кіраваў Магілёўскім аблсельгасхарчам.